בקשת המידע:

שלום וברכה

[bookmark: _GoBack]ראיתי שהתקבלה הצעת חוק ב 2014 בה נקבע שריבית הפיגורים לקבלן תהיה לא יותר מהריבית הגבוהה במשק וע"פ שיעור הריבית בה מתנהל החשבון
הצעה זו התקבלה בתנאי חתימת השר הממונה
ברצוני לדעת אם אכן ישנה את חתימת השר ובמקביל האם באמת מבחינה פשפטית מוגבלת ריבית הפיגורים

תשובת המשרד:
סעיף 5ב(א) לחוק המכר (דירות), התשל"ג-1973 קובע כי "נקבע בחוזה המכר כי איחור בתשלום יזכה את המוכר בריבית פיגורים, לא יעלה שיעור הריבית על השיעור שקבע השר, בהתייעצות עם שר האוצר ובאישור ועדת הכלכלה של הכנסת".
 
בהתאם לסמכות החוק, מפורסמת במאי 2018 טיוטת תקנות המכר (דירות)(שיעור מרבי של ריבית פיגורים), התשע"ז-2018, בה נקבע כי "השיעור המרבי של ריבית פיגורים כאמור בסעיף 5ב לחוק יהיה שיעור הריבית המרבי על אשראי חריג שקבע התאגיד הבנקאי בו מנהל המוכר את חשבון הבנק אשר בו מחויב הקונה להפקיד את התשלומים בגין הדירה, על פי חוזה המכר".
 
נעשו מספר נסיונות לקידום התקנות מאז דצמבר 2018 עת פיזור הכנסת ה20, אולם ללא הועיל.
 
מאחר ועד כה טרם נחתמו התקנות הן אינן בתוקף, ועל כן, נכון להיום אין הגבלה על שיעור ריבית הפיגורים.
 
בכוונת משרד הבינוי והשיכון לפעול להבאת התקנות לאישור בכנסת הקרובה.
 
בברכה,
 
